Odense Adresse-Contoirs Efterretninger, 1848-08-17
Aar 1848. (See Avisen Nr. 190). Mødet den 27 Juli. 1) Som Medlemmer i Kommitteen angaaende den indiske Cholera udnævntes Kjøbmændene Starup. W. Petersen, C. F. Larsen, A. Boesen og Skomager Erichsen. - 2) Som Medlemmer af Kommitteen til at gjennemgaae Listerne over det 22, 28 og 24aarige Mandskab udvalgtes Kapit. Hansen og Uhrmager S. Schmidt. - 3) Den af Magistraten Repræsentationen affordrede Betænkning om og hvorvidt Bekostningerne paa en sindsvag Patients Kuur og Pleie, som havde været indlagt paa Bidstrup, kunne paalignes Amtets Kjøbstæder, blev saaledes afgivet: "Ved at remittere Stiftamtets Skrivelse af 5 hujus med tilhørende Bilage, betræffende det Spørgsmaal, hvorvidt der kunde være noget imod at Bekostningerne 133 Rbd. 1 s. for N. N. Hustrues Kuur og Pleie paa Bidstrupgaard blev tilveiebragt ved Ligning paa Amtets Kjøbstæder, skulde Repræsentationen tillade sig følgende Bemærkninger: Det er klart af den kongl. Resolution af 20 October 1830 og Motiverne til samme, der findes indført i Coll.-Tid. No. 47 for f. A., at de Bekostninger for en Afsindigs Kuur og Bevogtning der skulle reparteres paa Amtets Kjøbstæder, maae være hjemlede i en Øvrigheds Resolution, ifølge hvilken Patienten, som en for den offentlige Sikkerhed, farlig Person er taget under Bevogtning, medens det derhos og forinden saadan Forholdsregel iværksættes, vil være at undersøge og afgjøre, om ikke den Paagjældende efter Reskriptet 29 Juli 1709 kunde optages i Stiftets Daareanstalt uden Betaling, og forsaavidt Patientens nærmeste Familie ikke kunde eller vilde hjælpe. Men da nu in casu Jntet har været forhandlet med denne Kommune om Fornødenheden af Patientens Jndsættelse i en Daareanstalt, ligesom man eiheller er givet Leilighed til at benytte det i Reskr. 29 Juli 1709 tilsagte Middel, forsaavidt som N. N. skulde have været ude af Stand, til selv at bekoste sin Hustrues Kuur og Bevogtning, saa formener Repræst., at det foreliggende Tilfælde ingenlunde kan behandles efter Resolutionen 20 October 1830 og saa meget mindre, da det af Paagieldendes Skrivelse af 21 April d. A. fremgaaer, at hans Hustrues Jndlæggelse paa Bidstrupgaard har været efter hans egen, men ingenlunde efter nogen Øvrighedsforanstaltning. Forsaavidt som det under disse Omstændigheder og under den private Omsorg, Manden pligtmæssig har viist sin Hustrue, og hvorved hun er bleven helbredet, skulde befindes, at han formedelst Fattigdom er ude af Stand, til at betale hvad han med vedkommende Foresatte har kontraheret og paadraget sig, da vilde Sagen ifølge Forordn. 29. Novbr. 1828 henhøre under Fattigvæsenets Ressort; men da den af ham foregivne Uformuenhed ikke er konstateret ved andet end hans blotte Foregivende, medens det derhos er notorisk, at han er i fleersidig Virksomhed, saa mener Repræsent. ikke at kunne forsvare, enten mod Amtets Kjøbstæder eller denne Kommunes Fattigkasse, at lade Bekostningen qv. overgaae til Byrde for det Offentlige, og især saalænge det ikke paa lovlig Maade er godtgjort ved de sædvanlige Retsmidler, at Refundationen ikke hos selve den Paagjældende er at erholde. - 4) Nogle Ansøgninger og Næringsbrug bleve med Erklæring forsynede. (14 Medlemmer vare mødte).